stanford-oval/wikipedia huggingface dataset:
תומאס ויליס
עבודה מחקרית > ניסוח מבנה "מעגל ויליס"

התגלית הבולטת ביותר שלו הייתה "מעגל ויליס", מעגל של עורקים (דומה למחומש בקווי מתאר) בבסיס המוח, ותפקידו הוא לספק דם למוח הגדול (צרברום). על ידי מחזור זה ניתן לשמור על כל חלקי המוח גם כאשר העורקים הראשוניים או החוליות חסומים.
תומאס ויליס לא היה הראשון לתאר את המעגל, אבל הוא היה הראשון לעשות זאת לחלוטין עם איור של רשת כלי הדם בבסיס המוח. גבריאל פאלופיוס (1523-1563) נתן תיאור חלקי בשנת 1561, ג'וליו קאסריו (1552-1616) היה הראשון שצייר את המעגל, יוהאן וסלינג (1598-1649) פרסם אותו ב -1653, וגם הרופא השווייצרי יוהאן יאקוב וופפר (1620-1695) עשה זאת בשנת 1658.
עבודותיו

1663 Diatribae duae medico-philosophicae – quarum prior agit de fermentatione
1664 Cerebri anatome: cui accessit nervorum descriptio et usus
1667 Pathologiae Cerebri et Nervosi Generis Specimen
1672 De Anima Brutorum
1675 Pharmaceutice rationalis. Sive Diatriba de medicamentorum operationibus in humano corpore
השפעה

כתביו של ויליס בנוירולוגיה השפיעו רבות ותפסו תאוצה בקרב עולם הרפואה, ספרו משנת 1664 הופיע בארבע מהדורות בלטינית. הוא עשה הבחנה בין הרמות המוחיות, בין החומר האפור לחומר הלבן וטבע מונחי יסוד כגון נירולוגיה, המיספירה, אונה ועוד, ובנוסף תיעד את רשת העצבים ואת מחזור הדם במוח.
מותו

ויליס מת בביתו ברחוב סנט מרטין, לונדון בתאריך ה-11 בנובמבר 1675 לאחר מחלה נשימתית קצרה. הוא נקבר לצד אשתו הראשונה מרי ובתה קתרין באגף הצפוני של כנסיית וסטמינסטר.
הערות שוליים

↑  Whonamedit - dictionary of medical eponyms, www.whonamedit.com (באנגלית)
1 2 3  Robert L. Martensen, Willis, Thomas (1621–1675), physician and natural philosopher | Oxford Dictionary of National Biography doi: 10.1093/ref:odnb/9780198614128.001.0001/odnb-9780198614128-e-29587
↑  פסיכוסומטי: מחלה פסיכוסומטית - מבוא: מחלה פסיכוסומטית (מיוונית: פסיכו - נפשי, סומטי - ..., באתר yeda.eip.co.il
↑  אתר סוכרת, באתר www.metukim.co.il (ארכיון)
| --- | --- |
בקרת זהויות :  NLI: 987007270049805171  PLWABN: 9810645964405606  BNE: XX1765818  BnF: cb11929249b (data)  CiNii: DA02546413  GND: 118772015  ICCU: SBLV203416  ISNI: 0000 0001 0773 3619  LCCN: n79062692  NKC: nlk20000085103  NLA: 35611487  NLG: 236975  NTA: 071468080  SELIBR: 297348  SNAC: w60s0463  SUDOC: 033253277  Trove: 1014337  VcBA: 495/259987  VIAF: 27073010   WorldCat (עם VIAF): 27073010 
מעגל ויליס
רשת אלחוטית קהילתית

רשת קהילתית אלחוטית (באנגלית: Wireless community networks) היא רשת של נקודות גישה אלחוטיות אשר מחוברות כרשת מחשבים אחת ומופעלות על ידי קהילה. דוגמאות לרשתות כאלו אפשר למצוא ברשת אלחוטית קהילתית שמפיין-אורבנה, רשת פרייפונק בגרמניה ורשת AWMN שבאזור אתונה וכן ברשת הישראלית אריג.
הערות שוליים

↑  רשת פרייפונק
↑  http://www.awmn.net רשת AWMN
↑  רשת אריג
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
תואתריום

| תואתריום |
| --- | --- |
גולגולת של תואתריום  איור של זוג תואתריומים, מאת האמן צ'ארלס ר. נייט
תקופה
תחילת מיוקן, 17.5–16.3 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ליטופטרנה
משפחה:: Proterotheriidae
סוג:: תואתריום
מינים
 Thoatherium bilobatum  Thoatherium crepidatum  Thoatherium karaikense  Thoatherium minusculum  Thoatherium rhabdodon  Thoatherium velatum
שם מדעי
 Thoatherium ‏אמחינו, 1887

תואתריום (שם מדעי: Thoatherium; מילולית: "בהמה אקטיבית זריזה") הוא סוג של יונק בן לסדרה הקדומה ליטופטרנה, שחי בתחילת המיוקן שלפני 17.5 עד 16.3 מיליון שנה מזמננו בערבות פטגוניה, ארגנטינה. סוג זה התגלה בתצורת סנטה קרוז (Santa Cruz Formation) והוגדר ב-1887 בידי החוקר הארגנטינאי פלורנטינו אמגינו (אנ') והוא כלל 6 מינים.
התואתריום היה יונק צמחוני דומה לצבי שהגיע לאורך 70 סנטימטרים ומשקל של 15 עד 19 קילוגרם, שהיה בעל רגליים מותאמות לריצה שבדומה לרגלי סוסים היו בעלות פרסה קשיחה יחידה בקצה הרגל. מבנה זה עזר לרגל להאיץ ולצרוך פחות אנרגיה תוך הדהירה. עם זאת הוא לא היה קרובם של מפריטי הפרסה והדמיון ביניהם נבע מאבולוציה מתכנסת. הוא היה קרובם של הדיאדיפורוס ושל המקרוקניה בעלת החדק והלסת שלו הייתה צרה יחסית והסתיימה בבליטה צרה, דומה למקור מלפנים. היו לו שיניים דקות יחסית שהותאמו לאכילת עלים או צמחייה רכה דומה ולא מעשבים.
יונק זה אולי חי בעדרים קטנים ויכל לנוע במהירות כדי להימלט מטורפים.
תלתן ארץ ישראלי

| תלתן ארצישראלי> מיון מדעי |
| --- | --- |
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: קטניתאים
משפחה:: קטניות
תת־משפחה:: פרפרניים
סוג:: תלתן
מין:: תלתן ארצישראלי
שם מדעי
 Trifolium palaestinum ‏Loisel
תלתן ארצישראלי (שם מדעי: Trifolium palaestinum) הוא אחד ממיני תלתן הבר הגדלים בישראל. התלתן הארצישראלי הוא צמח חד-שנתי. הצמח פורח באביב, ממרס עד מאי, פרחו לבן ואורכו כ-15 מ"מ. התלתן נפוץ מאוד ברחבי הארץ, גדל בקרקע חולית, במיוחד במישור החוף.
התלתן הארצישראלי קיבל את שמו במאה ה-19 על ידי החוקר השווייצרי פייר אדמון בואסייה.
שיטת לונדון

שיטת לונדון או מערכת לונדון היא פתיחת שחמט המתחילה במהלכים הבאים:
ד4 ד5
ר-ו4
זוהי פתיחה מסוג "שיטה" ולכן ניתן להשתמש בה באופן עקרוני כנגד כל הגנה שחורה והיא פחות מסוכנת ללבן מפתיחות אחרות.
שיטת לונדון היא אחת ההסתעפויות הנפוצות ביותר של פתיחת חייל המלכה הבודד, שם הלבן נפתח עם 1. ד4 אך אינו משחק את גמביט המלכה. בדרך כלל זה מביא למשחק סגור. ניתן להשוות אותה לשיטת קול, אך בעוד שבזו רץ המלכה נותר ב- ג1, השיטה הלונדונית מפתחת את הרץ ל-ו4 לפני סגירת המרכז, ומספקת גישה גמישה יותר.
סבר ג'ונסן וולטקו קובאצ'יץ', בהקדמה לספרם, "לנצח עם שיטת לונדון", משנת 2005, קבעו:
ביסודו של דבר, לונדון היא קבוצה של קווים סולידיים, כאשר לאחר 1. ד4, הלבן מפתח במהירות את הרץ בעל המשבצות הכהות ל- ו-4 ובדרך כלל מחזק את מרכזו עם חיילי ג3 ו- ה-3 במקום להתרחב. אף על פי שיש לו פוטנציאל להתקפה מהירה של צד המלך, הלבן בדרך כלל גמיש מספיק כדי לנהל קרב בכל מקום על הלוח.
היסטוריה

שיטת לונדון התפתחה לשיטה בעיקר משלוש וריאציות:
היסטוריה > 2. פ-ו3 פ-ו6

ד4 ד5
פ-ו3 פ-ו6
ר-ו4
קוד ECO הוא D02.
היסטוריה > 2. פ-ו3 ה-6

ד4 ד5
פ-ו3 ה-6
ר-ו4
קוד ECO הוא A46.
היסטוריה > 2. פ-ו3 ז6 - הגנה הודית של המלך

ד4 ד5
פ-ו3 ז6
ר-ו4
קוד ECO הוא A48.
תיאור

הקו נכנס לאופנה בטורניר לונדון בשנת 1922 כדרך להתמודד עם מערכים היפרמודרניים. הקו מעניק ללבן עמדה סולידית, ומבקרי הקו מתייחסים אליו כאל "וריאציית הזקן" או "השיטה המשעממת". למרות זאת, הפתיחה יכולה להוביל להתקפות חדות. וולטקו קובאצ'יץ' ודוד ברונשטיין הם בין השחקנים הטקטיים החדים ששיחקו בשיטת לונדון.
ראו גם

תורת הפתיחות בשחמט
אנציקלופדיית פתיחות שחמט
לקריאה נוספת

Lakdawala, Cyrus (2010). Play the London System. Everyman Chess. ISBN 978-1-85-7446-39-5
Nikola, Sedlak (2016). Winning with the Modern London System. Chess Evolution. ISBN 978-8-39-4429-09-6
הערות שוליים

↑  Sverre Johnsen, Vlatko Kovacevic, Win with the London System, Gambit Publications, Limited, 2005, ISBN 978-1-904600-35-0. (באנגלית)
↑  Win With The London System – A wordpress site (באנגלית אמריקאית)
↑  How to tease your opponent in move two or three, Chess News, ‏2008-07-13 (באנגלית)
| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
רעידת האדמה בחלב (1138)

| --- | --- |
שער במצודת חלב
שער במצודת חלב
 סוג:  רעידת אדמה
 תאריך התחלה:  11 באוקטובר 1138
 תאריך סיום:  רעשי משנה עד 3 בנובמבר 1138
 במדינות או באזורים:  חלב, סוריה
 הרוגים:  230,000
 קואורדינטות:  36°11′58″N 37°09′44″E﻿ / ﻿36.19944°N 37.16222°E﻿ / 36.19944; 37.16222
  (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמוקד הרעש(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמוקד הרעש(למפת חלב רגילה) מוקד הרעש(למפת חלב מוגדלת) מוקד הרעש
ב-11 באוקטובר 1138 התרחשה רעידת אדמה סמוך לעיר חלב בצפון-מערב סוריה, העזה ביותר בסדרה של רעידות אדמה שפקדו את האזור בחודשים אוקטובר-דצמבר של אותה שנה. רעידת אדמה זו מוערכת על ידי הסקר הגאולוגי של ארצות הברית כשלישית בחומרתה בהיסטוריה על פי מספר ההרוגים – 230,000 בני אדם. הערכה זו נעשתה לראשונה במאה ה-15, אך ייתכן שהיא כוללת גם את הנפגעים ברעידות אדמה נוספות שאירעו באזור בשנים 1137–1139.
רקע גאולוגי

חלב מצויה בצפון בקע ים המלח, חלקו הצפוני של השבר הסורי-אפריקאי. מערכת העתקי חילוף זו מפרידה בין הלוח האפריקאי ולוח ערב ומהווה מוקד לרעידות אדמה רבות שאירעו באזור. לאחר רעידת האדמה של 1137 אירעו מקבצים נוספים של רעידות אדמה: אחד בחודש יוני 1139 וסידרה של רעשים שהחלה בספטמבר 1156 והסתיימה במאי 1159.
מהלך האירועים

ההיסטוריון איבן אל קלניסי שהתגורר בדמשק תיעד את רעידת האדמה שהתרחשה ביום רביעי, 11 באוקטובר 1138. הוא כתב כי קדם לה רעש ביום שלישי, 10 באוקטובר, וכי לאחריה אירעו רעשי משנה, האחרון בהם ב-3 בנובמבר.
הנזק העיקרי שנגרם ברעידת האדמה היה מערבית לחלב, בעיר חארם (حارم), שם התמוטטו מבצר צלבני פרנקי והכנסייה הצמודה אליו.
רבים מעשרות אלפי תושביה של חלב ניצלו מהרעש העז כאשר נמלטו אל האזור הכפרי סביב לה בעקבות הרעש ב-10 באוקטובר. לא ניתן להעריך כמה מתושבי העיר מצאו את מותם באירוע, אך העיר נפגעה באורח קשה: חומות המצודה ורבים מן הבתים קרסו. נזק נוסף נגרם לערים ועיירות סמוכות, והרעש הורגש אף בדמשק – המרוחקת יותר מ-300 ק"מ מחלב.
ראו גם

גאולוגיה - מונחים
הערות שוליים

↑  Most Destructive Known Earthquakes on Record in the World
↑  The 12th century seismic paroxysm in the Middle East: a historical perspective
| רעידות אדמה באזור הלבנט |
| --- | --- | --- |
| העידן הקלאסי | רעידת האדמה באנטיוכיה ב-115 • רעידת האדמה ביהודה ב-130 • רעידות האדמה בגליל ב-363 • רעידת האדמה באנטיוכיה ב-526 • רעידת האדמה בביירות ב-551 |  |
| ימי הביניים | רעידת האדמה בגליל ב-749 • רעידת האדמה בדמשק ב-847 • רעידת האדמה בעכו ב-881 • רעידת האדמה בבקעת הירדן ב-1033 • רעידת האדמה במזרח הקרוב ב-1068 • רעידת האדמה בעמק הירדן ב-1138 • רעידת האדמה בחלב ב-1138 • רעידת האדמה בחמה ב-1157 • רעידת האדמה בסוריה ב-1170 • רעידת האדמה בסוריה ב-1202 |  |
| התקופה העות'מאנית | רעידות האדמה במזרח הקרוב ב-1759 • רעידת האדמה בירושלים ב-1834 • רעידת האדמה בגליל ב-1837 |  |
| העת המודרנית | רעידת האדמה ביריחו ב-1927 • רעידות האדמה בנפת שוף בלבנון ב-1956 • רעידת האדמה בשארם א-שייח' ב-1969 • רעידת האדמה במפרץ אילת ב-1995 • רעידת האדמה בטורקיה ב-2023 |  |
תגרה

ערך זה עוסק בקבוצה אתנית באריתריאה. אם התכוונתם למשמעות אחרת, ראו .
|  אוכלוסייה |
| --- | --- |
 1,343,000
 ריכוזי אוכלוסייה עיקריים
 אריתריאה אריתריאה: 1,307,000   סודאן סודאן: 17,000   בריטניה בריטניה: 16,000   נורווגיה נורווגיה: 2,800   קנדה קנדה: 300
 שפות
 תגרה · ערבית
 דת
 נוצרים · מוסלמים
 קבוצות אתניות קשורות
 תגרים · בילינים · בג'ים
 
תגרה (בגעז: ትግሬ) מושג המתייחס לדוברי שפת תיגרה. התגרה חיים בעיקר במדינת אריתריאה ומהווים כרבע מאוכלוסייתה. בתגרה נכללות גם לעיתים קבוצות הקשורות אליהם אתנית ותרבותית, בהם בני עמיר והבילינים, הדוברים גם הם את שפת התיגרה.
הערות שוליים

↑  Tigre
| --- | --- |
בקרת זהויות :  NLI: 987010400176505171  GND: 4120412-8  LCCN: sh2018002759 
ערך זה הוא קצרמרבנושא קבוצות אתניות ובנושא אפריקה. אתם מוזמנים לתרום לוויקיפדיה ו.
תא כתבי הבית הלבן

| --- | --- |

 מדינה:  ארצות הברית 
 מטה הארגון:  מתחם ווטרגייט 
 תקופת הפעילות:  1914–הווה (כ־110 שנה) 
 whca.press
 
תא כתבי הבית הלבן (באנגלית: White House Correspondents' Association; בראשי תיבות: WHCA) הוא מלכ"ר אמריקני של עיתונאים המסקרים את פעילותו של הממשל האמריקאי ואת הנשיא האמריקני המכהן. הארגון ידוע בערב גאלה אותו הוא מקיים בשבת האחרונה של חודש אפריל. בשנה הראשונה של כהונת הנשיא זה מתלכד עם סיום מאה ימים של חסד.
הארגון נוסד ב-25 בפברואר 1914 על ידי עיתונאים, בתגובה לשמועה חסרת בסיס שוועדה של הקונגרס צפויה לבחור מי העיתונאים שיורשו להשתתף במסיבות עיתונאים של הנשיא וודרו ווילסון. הארגון פועל באופן עצמאי בבית הלבן.
הארגון נודע במיוחד בשל אירוע ארוחת הערב השנתית שהוא מארגן מדי שנה בבית הלבן, בהשתתפות עיתונאים, פוליטיקאים, שחקנים וידוענים, אשר במסגרתו בשנים האחרונות קומיקאי בולט והנשיא המכהן עורכים נאומים הומוריסטיים בפורמט ה-Roast האמריקני.
ארוחת הערב השנתית של תא כתבי הבית הלבן

בשנת 1920 החל הארגון לערוך אירוע זה מדי שנה, אשר הפך מאז למסורת בוושינגטון כאשר במסגרתו בדרך כלל נוהג להשתתף הנשיא האמריקני המכהן או סגן הנשיא. עד היום השתתפו באירוע 15 נשיאים אמריקנים שונים לפחות פעם אחת. הנשיא קלווין קולידג' היה הראשון להשתתף באירוע ב-1924. ארוחת הערב מתקיימת באופן מסורתי במהלך שעות הערב של יום השבת האחרון של חודש אפריל במלון הילטון בוושינגטון. עד 1962 נכחו באירוע רק גברים, על אף שארגון WHCA כלל גם נשים. איסור זה בוטל לאחר שהנשיא המכהן ג'ון פ. קנדי סירב להשתתף באירוע אלא אם כן האיסור יבוטל.
לפני מלחמת העולם השנייה האירוע כלל גם קטעי שירה בין הארוחות השונות, הצגה של סרט קצר, ומופע באורך שעה שהתקיים לאחר ארוחת הערב בהשתתפות שחקנים וקומיקאים בולטים. מאז 1983 מרבית הדוברים הם קומיקאים כאשר החלק המרכזי באירוע נערך בפורמט ה-Roast האמריקאי בו הקומיקאי סוקר את פעילות הנשיא וממשלו באופן הומוריסטי ולעיתים מלגלג כביכול.
ההכנסות מהמכירה של כרטיסים למושבים באירוע מועברות כולן למלגות ופרסים הניתנים לעיתונאים צעירים.
לאורך השנים בוטלו או צומצמו באופן ניכר אירועים אלו בעקבות מקרי מוות של אישים בולטים או בעקבות משברים פוליטיים - בשנת 1930 בוטל האירוע בעקבות מותו של הנשיא לשעבר ויליאם הווארד טאפט. האירוע בוטל ב-1942 בעקבות כניסתה של ארצות הברית למלחמת העולם השנייה. כמו כן האירוע בוטל ב-1951 בעקבות מה שהנשיא טרומן כינה "אי הוודאות של המצב בעולם". ב-2017 וב-2018 בחר הנשיא דונלד טראמפ שלא להשתתף באירוע השנתי.
בעשורים האחרונים נהוג בדרך כלל שבמהלך האירוע הנשיא המכהן עורך נאום הומוריסטי או מציג סרטון וידאו הומוריסטי.
במסגרת האירוע מוענקים גם מספר פרסי העיתונות - Merriman Smith Memorial Award, Aldo Beckman Memorial Award, Edgar A. Poe Memorial Award.
ארוחת הערב השנתית של תא כתבי הבית הלבן > גלריה

הנשיא ג'רלד פורד (משמאל) עם כתבת הבית הלבן הלן תומאס בארוחת הערב של תא כתבי הבית הלבן שהתקיימה ב-1975
הנשיא ביל קלינטון (מימין) לצד שחקן הטלוויזיה מייק מרונה (משמאל) חוגג לאחר ביצוע רכישה מקוונת מוצלחת, בסרטון קומי קצר שהוקלט עבור ארוחת הערב של תא כתבי הבית הלבן שהתקיימה ב-2000.
הנשיא ג'ורג' בוש (משמאל) לצד החקיין סטיב ברידג'ס אשר מחקה אותו (מימין) בארוחת הערב של תא כתבי הבית הלבן שהתקיימה ב-2006.
תצלום של הנשיא ברק אובמה לקראת סוף הנאום הקומי שנתן בארוחת הערב של תא כתבי הבית הלבן שהתקיימה ב-2016.
ראו גם

תא כתבי הקרמלין
תא הכתבים המדיניים
תו ה-Null

תו ה-Null (או תו ריק, מסומן גם NUL, באנגלית: null character, ידוע גם כ-null terminator, או null byte) הוא תו בקרה בעל הערך אפס. התו קיים במערכות תווים רבות, כמו ISO/IEC 646 (או ASCII), קוד C0 לתווי בקרה, מערכת Universal Coded Character Set (או יוניקוד) ו-EBCDIC. פעמים רבות הוא מקוצר לסימון NUL (או NULL, אם כי סימון זה משמש לעיתים כסימון למצביע האפס, שמהותו שונה).
משמעותו המקורית של תו זה הייתה כמו NOP ‏(no-operation) – כאשר התו נשלח להתקן חומרה כמו מדפסת או מסוף מחשב, סימן הדבר שאין לעשות כל פעולה (אם כי, במסופי מחשב מסוימים, הוצג התו בצורה שגויה כרווח). כאשר טלפרינטרים אלקטרו-מכניים החלו לשמש כמכשירי פלט למחשבים, נעשה שימוש בתווי null, מספר תווים או תו בודד, כקלט למחשב שמתווסף בסוף כל שורה מודפסת, על מנת לאפשר למכשיר זמן לחזור לנקודת ראשית ההדפסה לפני הדפסת השורה הבאה. על גבי סרט מנוקב, ייצוג התו הוא ללא חורים כלל, כך שגליל חדש שמיועד לשימוש כסרט מנוקב, המגיע לא מנוקב כלל, מלא תחילה בתווים ריקים, וטקסט חדש "יוכנס" במרווח השמור לשם כך בין התווים הריקים, על ידי ניקוב תווים חדשים על הסרט, מעל לתווים הריקים.
כיום לתו זה חשיבות רבה בשפות תכנות עיליות כמו C והשפות המבוססות עליה, ובייצוגי מידע רבים, כיוון שהוא משמש כתו מסיים (terminator), לסימון סוף מחרוזת (ומכאן המינוח null-terminated string). ייצוג זה מאפשר למחרוזת להיות בכל אורך שהיא נדרשת, עם תקורה (overhead) של בית אחד בלבד. ייצוג חלופי, השומר את אורך המחרוזת לצדה, מצריך להגביל את אורכה עד ל-255 תווים, או להגדיל את התקורה הנדרשת מעבר לבית בודד.
ייצוג

התו הריק מיוצג לרוב באמצעות רצף המילוט (escape sequence)‏ ‎\0 בליטרלים (string literals) או קבועי תו בקוד. בשפות תכנות רבות (כמו C, שהציגה לראשונה סימון זה), רצף תווים זה לא מסמן בהכרח רצף מילוט נפרד, אלא זהו רצף מילוט אוקטלי עם ספרה אוקטלית בודדת - 0; אסור שלאחר הייצוג ‎\0 תופיע אחת הספרות בין 0 ל-7, אחרת הוא יפורש כהתחלה של רצף מילוט אוקטלי ארוך יותר. ייצוגי מילוט נוספים שבהם משתמשים בשפות שונות הם ‎\x00,‏ ‎\z‏ או ‎\u0000. בקידוד URL, התו הריק יוצג ב-URL באמצעות קידוד-האחוז (percent code)‏ %00‎.
היכולת לייצג את התו ולכותבו, אין משמעה תמיד כי התוכנית תדע לפרשו בצורה נכונה וכחלק מגוף הקלט. תוכניות רבות יפרשו קלט המכיל בתוכו את התו הריק, ככזה שמסתיים באותה נקודה שבה מופיע תו זה, למשל בשל חוסר התייחסות לאורכו של הקלט המתקבל אליהן, בעת עיבודו. על כן, היכולת להקליד תו זה בקלט זדוני, יכולה ליצור חולשה של null byte injection ("הזרקת בית ריק"), שיכולה לגרום לפרצות אבטחה בתוכנה.
בנוטציית קארט (או "נוטציית גג"; caret notation), שהיא אחת מהאופציות לסימון תווי בקרה, התו הריק מיוצג כך: ^@‎. בחלק מהמקלדות, ניתן להקליד את התו הריק על ידי החזקת מקש ה-Ctrl ולחיצה על @ (בפריסות מקלדת אמריקאיות, לרוב לחיצה על Ctrl+2 בלבד תוסיף את התו, כאשר אין צורך ללחוץ גם על מקש ה-⇧ Shift לצורך קבלת התו @).
בקטעי תיעוד קוד, נהוג פעמים רבות לייצג את התו הריק באמצעות סימבול בודד הכולל את האותיות "NUL". ביוניקוד, ישנו תו מקביל לייצוג ויזואלי של התו הריק, הנקרא "symbol for null", וערכו U+2400 (␀), שאין לבלבלו עם התו הריק עצמו, שערכו ביוניקוד U+0000.
קידוד

בכל מערכות התווים המודרניות, ערכו של התו הריק הוא אפס. ברוב הקידודים, הוא מתורגם ליחידת קידוד בודדת בעלת הערך אפס. למשל, במערכת התווים UTF-8, ייצוגו בית בודד מאופס. עם זאת, בתקן UTF-8 משופר (Modified UTF-8), התו הריק מקודד באמצעות שני בתים: 0xC0, 0x80. קידוד זה מאפשר לבית המאופס, שכעת לא משמש לאף תו תקני, להיות באופן בלעדי שמור כמסיים מחרוזת.
ראו גם

מצביע האפס
הערות שוליים

↑  תָּו רֵיק במילון טכנולוגיית המידע: ארגון נתונים (תשס"ג), באתר האקדמיה ללשון העברית
↑  "Unicode Character 'NULL' (U+0000)". נבדק ב-2020-03-08.
↑  "A string is a contiguous sequence of characters terminated by and including the first null character" — ANSI/ISO 9899:1990 (the ANSI C standard), section 7.1.1
↑  Kernighan and Ritchie, C, p. 38
↑  Null Byte Injection, WASC Threat Classification
תחנת רדיו של האויב (גרמניה הנאצית)

תג נייר ובו אזהרה, שהיה מוצמד למכשירי פולקסאמפפנגר. באזהרה נכתב שהאזנה לתחנות רדיו זרות תגרור ענישה
תחנת רדיו של האויב (בגרמנית: Feindsender) היה מונח ששימש בגרמניה הנאצית לתיאור תחנות רדיו, שמהן שידרו אויבי הרייך הגרמני לפני ובמהלך מלחמת העולם השנייה, בהם בריטניה וארצות הברית. המונח התייחס גם לתחנות רדיו בגרמניה ששידרו חומר אנטי-נאצי. המונח לא היה בשימוש מאז כניעת גרמניה הנאצית.
רקע

כבר ב-1929 שידר הרדיו הסובייטי "רדיו מוסקבה" תוכניות רדיו בשפה הגרמנית, בעיקר כדי לתמוך בתסיסה של המפלגה הקומוניסטית של גרמניה בגרמניה ובמאבקה נגד ממשלת רפובליקת ויימאר. לאחר עלייתו של אדולף היטלר לשלטון בגרמניה הנאצית ב-1933, כל מי שנתפס על ידי הגסטפו מאזין לרדיו מוסקבה עלול היה להישלח למחנה ריכוז. הנאצים ניסו לערבל או לשבש את השידורים, אולם הדבר השפיע גם על שידורי הרדיו שלהם עצמם - Deutschlandsender. בשנת 1936 קבע משרד המשפטים של הרייך שכל מי שמאזין לרדיו מוסקבה עשוי לעמוד לדין על בגידה. דיווחים סודיים של הגסטפו העידו על הפופולריות של תוכניות בשפה הגרמנית המשודרות על ידי תחנות רדיו זרות.
חוקים ואיסורים הוכנסו בעקבות תחילת מלחמת העולם השנייה. אחד החוקים החדשים, שהוכנס ב-1 בספטמבר 1939 (היום הראשון של הפלישה הגרמנית לפולין), היה "תקנה בנוגע לצעדים יוצאי דופן בנוגע לשידורי רדיו" (Verordnung über außerordentliche Rundfunkmaßnahmen). החוק אסר האזנה בכוונה תחילה לכל תחנת רדיו זרה תחת איום בעונש מאסר. כמו כן נאסרו כל שידורי הרדיו הלא-ממשלתיים. מכשירי הרדיו הדו-כיוונים שבהם השתמשו מפעילי רדיו חובבים גרמנים נתפסו על ידי הרייכספוסט, שירותי הדואר והתקשורת בגרמניה.
רדיפה

ה-BBC נחשב ל-Feindsender הראשי, והאזנה לתוכנית הגל הארוך בשפה הגרמנית מלונדון נענשה במאסר. שידורים כמו מאזינים גרמנים! של תומאס מאן" עדיין נשמעו רבות. רדיו מוסקבה, קול אמריקה, רדיו ותיקן ותחנת הרדיו השווייצרית Beromünster היו Feindsender ידועים אחרים. שדרני "תעמולה שחורה" - אנשי בעלות הברית שהעמידו פנים שהם שייכים לכוחות צבא גרמניים, כמו ה-Soldatensender Calais (תחנת הרדיו הצבאית של קאלה) הבריטית או גוסטב זיגפריד איינס ותחנות רדיו פיראטי גרמניות היו פופולריות גם הן.
אזרחים גרמנים (Reichsbürger) על פי חוקי נירנברג שהוקעו על הפרת האיסור שוחררו באזהרה בגין עבירה ראשונה, או שנעצרו בגין עבירה חוזרת, אם האזינו לשידור תמים יחסית כמו קומדיה או ג'אז. עם זאת, הפצת מידע שנחשב כגורם לדמורליזציה נענשה במאסר או אפילו במוות. לעיתים רחוקות התבססו עונשי מוות רק על האזנה לרדיו, אבל - במקרים של הלמוט הובנר וולטר קלינגנבק - נשענו על הרשעות בבגידה או פגיעה במאמץ המלחמתי (Wehrkraftzersetzung) .
ההערכות משתנות לגבי מספר המאזינים ל-Feindsender. על פי דיווחי האס דה, קמפיין רחב היקף בשנת 1941, שחייב את משגיח הבלוק הנאצי (Blockleiter) לבקר במשקי הבית באזורו ולהדביק תגיות נייר אזהרה לערכות הרדיו שלהם, עורר אי שביעות רצון רחבה. המחבר של Berlin Embassy, אמריקאי דו לשוני שטייל בגרמניה בשנים 40–1939, העריך ש-60 אחוז מהגרמנים האזינו בסתר לשידורים זרים בווליום נמוך. האזנה לתחנות רדיו זרות זכתה לכינוי "ההתנגדות של האיש הקטן". היא הייתה נפוצה כמו גילוי ידידות כלפי עובדי כפייה (דבר שנחשב גם הוא פשע, שעונשו היה חמור עוד יותר), ועקיפות כדי להימנע ממעבר ליד אנדרטת זיכרון נאצית שלידה הייתה חובת הצדעה. גילוי התנגדות בדרכים אלה אפשר לגרמנים לטעון מאוחר יותר, לאחר השחרור, שלא היו נאצים באמת.[דרוש מקור]
המונח Feindsender בתרבות הפופולרית

להקת האלקטרו-פופ Welle: Erdball כתבה שיר בשם Feindsender 64.3.
שיווי משקל חזק

שיווי משקל חזק הוא הרחבה של שיווי משקל נאש - שבו אף שחקן לא יכול לשפר את מצבו בלי תיאום עם שחקנים אחרים (וייתכן שאף עם תיאום כזה, השחקן אינו יכול לבצע שיפור), למצב שבו אפילו קואליציה של שחקנים לא יכולה לשפר את מצבה באמצעות שינוי אסטרטגיה של כל חברי הקואליציה.
שיווי משקל חזק הוגדר לראשונה על ידי פרופסור ישראל אומן על מנת לתת הרחבה למושג שיווי משקל נאש.
נקודת שיווי משקל חזק במשחק היא צירוף של אסטרטגיות השחקנים (תכסיסים), כך שלאף קואליציה של שחקנים לא משתלם לשנות את התכסיסים שלה אם שאר השחקנים אינם משנים את התכסיס שלהם. לקואליציה משתלם לשנות את התכסיסים של חבריה, אם כל חבר בקואליציה מרוויח ממש מהשינוי.